Cristian Tudor Popescu, noul „antrenor” al Simonei Halep. Îl bate și pe Mouratoglou
- Bianca Ion
- 17 mai 2024, 09:44
Revenirea în circuit nu a fost de bun augur pentru Simona Halep. Cu toate că a primit ocazia să joace în competiții cu ajutorul wild-cardurilor, condiția fizică pare să nu o ajute după cei doi ani de pauză pe care i-a avut. Mai ceva ca un antrenor, Cristian Tudor Popescu i-a comentat parcursul sportivei de la revenire și până în prezent și s-a declarat dezamăgit de performanța acesteia.
Simona Halep depune eforturi la revenirea în circuit
Condiția fizică a Simonei Halep nu este la nivelul așteptărilor pentru cei care i-au urmărit îndeaproape parcursul profesional. Ultima sa apariție în teren s-a încheiat cu dureri la genunghi, și decizia de a se retrage. Mai mult, aceasta a refuzat deja câteva invitații pe zgură, motivând că sănătatea nu îi permite să joace.
Gazetarul Cristian Tudor Popescu a urmărit-o îndeaproape de-a lugul anilor pe Simona Halep, însă se declară nemulțumit de jucătoare și a oferind o serie de argumente care îi susțin nemulțumirile.
Cristian Tudor Popescu, dezamăgit de Simona Halep: „Nu s-a antrenat”
Gazetarul a comentat-o pe Simona Halep și a precizat că rezistența sa nu este la nivelul așteptărilor, mai mult, consideră că „ea nu s-a antrenat din punct de vedere fizic așa cum am crezut eu”.
„Am fost surprins neplăcut, pentru că mi-am imaginat că Simona s-a antrenat - sau cel puțin așa a spus și asta am văzut și eu, că va continua antrenamentele în regim normal - în perioada în care a fost suspendată. Mi-am imaginat că-și va menține condiția fizică generală, adică rezistența în timp și articulațiile, mușchii.
Mă gândeam că problema va fi cu reglarea loviturilor. Fiindcă asta e diferența dintre antrenament și jocul pe puncte într-un turneu WTA. Acolo, e greu să lovești cu aceeași precizie și aceeași determinare ca la antrenament. Aici credeam că vor apărea probleme. Dar nu sunt aici!
Simona lovește așa cum o știm. Are reverul în continuare, este foarte bun, e lovitura ei de paradă. Dă și cu dreapta bine... În schimb, iată că e al doilea meci în care-i cedează «carcasa», îi cedează mușchii, umărul, articulațiile. Mă surprinde acest lucru. Nu pot decât să trag concluzia că ea nu s-a antrenat din punct de vedere fizic așa cum am crezut eu. Asta este situația””, a afirmat Cristian Tudor Popescu, pentru Gazeta Sporturilor.
Ce ipoteze ridică gazetarul
„Și-n meciul acesta, de la Trophée Clarins, ea n-a jucat rău. Adversara respectivă, #123 mondial, nu era chiar oricine! A jucat bine. Iar Simona a făcut față, dar s-a întâmplat ca-n meciul cu Badosa, de la Miami. Cam atât rezistă, un set și jumătate, după care cedează ceva. Acolo a cedat umărul... Acum a cedat genunchiul. În acest moment, se află într-o stare foarte dificil de rezolvat. De ce?
Pentru că ea are nevoie să joace acum turnee, pe puncte. N-are ce să mai facă cu antrenamentul. Nu e de ajuns, trebuie să joace pe puncte. Dar dacă joacă pe puncte mai repede decât e cazul după această accidentare la genunchi, e un punct vulnerabil.
Ea ce să facă? Trebuie să joace. Dar dacă va relua acum și va încerca să joace la Rabat, după cum Virginia Ruzici n-o sfătuiește... Asta e dilema la accidentări: trebuie să joc, dar dacă intru mai devreme, mă accidentez din nou și se prelungește perioada de întrerupere? Iar orice prelungire a perioadei de întrerupere este gravă pentru Simona”.
Cristian Tudor Popescu, consideră că Roland Garros a avut motive întemeiate să nu o invite pe Halep
Față de alte personalități care au contestat poziția celor de la Roland Garros, care au decis să nu o invite pe Simona Halep în competiție, CTP consideră că aceștia au avut motive întemeiate să recrugă la această decizie.
„Și dacă nu ar fi fost această chesiune procedurală... Simona s-a apucat să spună că francezii sunt naționaliști. De ce sunt naționaliști, pentru că și-au pus jucătoarele lor? E un lucru absolut firesc să dai întâietate jucătoarelor franceze, nu? Și asta ar face oricine. Nu pot fi acuzați de naționalism.
Apoi, dacă nu ar fi existat această procedură cu cele șase jucătoare din Franța, plus cele australiene și americane, iar Simona tot nu primea wild-card... Mie mi se părea justificat (n.r. să nu i se acorde). Pentru că ar fi venit la Roland Garros după ce a jucat două meciuri de reluare, meciuri pe care le-a pierdut. Și le-a pierdut cam fără drept de apel!
De ce să primească la Roland Garros? Care nu mai e Trophée Clarins! De ce să primească la Roland Garros, un Grand Slam... Ca să ce? Ca să piardă în primul tur, din nou după un set și jumătate?
Sub nicio formă nu cred că organizatorii de la Roland Garros pot fi acuzați că nu i-au dat wild-card Simonei”, a mărturisit Cristian Tudor Popescu.
Simona Halep a decis să încheie colaborarea cu antrenorul Carlos Martinez
În urmă cu două zile, aceeași sursă scria că tenismena a hotărât să încheie brusc colaborarea cuc el care o antrena. CTP nu e de acord cu abordarea pe care Simona a avut-o în cazul acestuia:
„Vedeți, ce nu-mi place aici este că Simona a făcut niște declarații în momentul în care l-a cooptat pe antrenorul spaniol. A făcut niște declarații aproape ditirambice, că se înțelege foarte bine cu el, că ce bun e, că pe zgură va face cu el lucruri extraordinare. Ca la scurt timp, iată, să rupă colaborarea!
Nu-i frumos așa ceva! Mai bine tăcea, decât să fie contrastul acesta chiar ușor ridicol între declarațiile entuziaste... Iar acum rupe, după cum îi e obiceiul... Fiindcă ruptul relațiilor peste noapte cu antrenorii e obiceiul Simonei. Să recunoaștem asta.
Nu prea mi-a plăcut asta și nu înțeleg nici de ce l-a schimbat. Ce speră acum, pe cine vrea să ia? Avea sezonul pe zgură, omul e specializat în tenis pe zgură, n-am înțeles”.
„Văd că Simona Halep e în continuare dispusă să-l apere pe Mouratoglou”
„Mai mult, s-a apucat să spună că Mouratoglou n-a manipulat-o, că ea a avut încredere în el și a fost o greșeală.
Văd că Simona este dispusă în continuare să-l apere până în pânzele nici măcar albe, până în pânzele negre... Nici pentru Darren Cahill nu știu dacă făcea asta! Dar iată că pentru Mouratoglou o face. Spune că n-a manipulat-o, dar faptul că în două înfățișări la rând în fața celor de la tribunalul independent Sport Resolutions n-a spus absolut nimic, n-a menționat nimic despre suplimentul cu colagen pe care l-a luat, ea știa foarte bine că l-a luat!
Era din dieta ei zilnică și fusese luat la recomandarea lui Mouratoglou, ca să-i îmbunătățească articulațiile, mobilitatea. Ori ea n-a spus nimic!
Ori Mouratoglou a rugat-o să nu spună, ori ea nici n-a știut. Asta este manipulare! Îmi pare rău pentru Simona, dar văd că ea își menține astfel de declarații în condițiile în care, un an de zile, care a însemnat aproape un iad pentru ea, Mouratoglou nu a recunoscut că este 100% vinovat de acel supliment pe care i l-a dat.
Simona e vinovată pentru alte lucruri, nu pentru asta. De asta spun că nu înțeleg această atitudine a ei”, a mai spus Cristian Tudor Popescu pentru sursa menționată.